Public procurement notice: Contract Notice
Published: 2022-11-25
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33000000
Submission deadline: 2023-01-03
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
HUS pyytää tarjouksia endoskopiatarvikkeista. Hankintaan sisältyvät osa-alueet on ilmoitettu jäljempänä tässä tarjouspyynnössä ja sen liitteessä 3. Tarjouslomake. Kilpailutuksen tavoitteena on saada valikoimiin turvalliset, tehokkaat ja helppokäyttöiset endoskopiatarvikkeet. Kilpailutuksen tavoitteena on lisäksi taata, että tuotteiden toimitusvarmuus on hyvä ja tuotteita on saatavilla, kun niitä tarvitaan.
Kyseessä on useamman hankintayksikön yhteishankinta. Tässä tarjouspyynnössä pyydettyjä tuotteita tulevat käyttämään Helsingin ja Uudenmaan sairaanhoitopiirin kuntayhtymän yksiköt, HUS-jäsenkunnat ja kaupungit (sis. Espoon uusi sairaala, pois lukien Espoon kaupunki) sekä Eksote (Etelä-Karjalan sosiaali- ja terveyspiiri), Kymsote (Kymenlaakson sosiaali- ja terveyspalvelujen kuntayhtymä) ja PHHYKY (Päijät-Hämeen hyvinvointiyhtymä). Tarkemmat tiedot tarjouspyynnön liitteessä 4. Tässä tarjouspyynnössä mukana olevista osapuolista käytetään jäljempänä lyhennettä "Tilaaja".
Sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta annetun lain (616/2021) mukaan sosiaali- ja terveydenhuollon järjestämisvastuu siirtyy kunnilta ja kuntayhtymiltä (Helsingin kaupunkia lukuun ottamatta) hyvinvointialueille 1 päivänä tammikuuta 2023. Hyvinvointialueet tulevat järjestämisvastuun siirryttyä edellä mainittujen hankintayksiköiden sijaan sopimuksen tilaajatahoiksi.
Aiemmin tässä ilmoituksessa kohdassa I.2 Yhteishankinta, on rastitettu teknisistä syistä kohta "Sopimuksen tekee yhteishankintayksikkö", kuitenkin kyseessä on useamman hankintayksikön yhteishankinta/hankintarengas. HUS tekee sopimuksen kaikkien yhteishankinnassa mukana olevien organisaatioiden puolesta.
Sopimus on voimassa 14.12.2024 saakka. Sopimusta voidaan jatkaa kahdella (2) yhden (1) vuoden mittaisella optiokaudella.
Hankinnan ennakoitu kokonaisarvo (alv 0 %) on noin 1 100 000 - 1 300 000 euroa jakautuen arviolta seuraavasti: HUS 75 %, Kymsote noin 5 %, Eksote noin 10 % ja PHHYKY noin 10 %.
Kyse on arvioista eikä hankintayksikkö sitoudu ilmoitettuihin euromääriin ja tarjouspyynnössä ilmoitettuihin, arvioituihin kulutusmääriin. Lopulliset tilausmäärät voivat olla ilmoitettua suurempia tai pienempiä.
Hankinnan kohteeseen sisältyvät myös liitteen 3 välilehdelle Lisätuotteet annetut tarjottuihin tuotteisiin liittyvät lisätuotteet kuten lisäkoot, lisätuotteet ja muut tarvikkeet sekä hankinnan ennakoidun arvon mukaisesti sopimuksen kohteena oleviin tuoteryhmiin kuuluvia tuotteita, joita ei ole yksilöity tuoteliitteessä (ks. sopimusluonnos). Lisätuotteita ovat tuotteet, jotka kuuluvat endoskopiatarvikkeisiin. Lisätuotteet ovat tarjoajalle vapaaehtoisia tarjota. Tilaajalle kyseessä on lisähankintamahdollisuus. Lisätuotteita ei vertailla vaan otetaan valikoimiin tarpeen mukaan sopimustoimittajaksi tulevilta tarjoajilta. Tilaaja voi valita sopimukselle lisätuotteina yksilöityjä tuotteita valittujen tarjoajien valikoimista. Lisätuotteita voidaan hankkia sopimusluonnoksen, sopimuskaudella tarvittavien määrien sekä hankinnan ennakoidun arvon mukaisesti. Lisätuotteista sovitaan valituksi tulevan tarjoajan kanssa erikseen hankintasopimuksen allekirjoittamisen yhteydessä.
Hankinnan kohteeseen kuuluu myös vastaavia ja hintalomakkeessa mainitsemattomia tarvikkeita, joita voidaan hankkia sopimusluonnoksen, sopimuskaudella tarvittavien määrien sekä hankinnan ennakoidun arvon mukaisesti.
Sopimus ei muodosta Toimittajalle yksinmyyntioikeutta. Sopimuskauden aikana voidaan hankkia endoskopiatarvikkeita myös muilta kuin valituksi tulleilta toimittajilta. Lisäksi tuotteita voidaan tilata esimerkiksi tutkimuskäyttöön tai kokeiluun.
Hankintamenettelyä koskevat muut tiedot sekä päätöksenteon perusteet on ilmoitettu kohdassa Muut tiedot, kohdassa Hankinnan kohteen kriteerit ja liitteessä 3.
Jos sama tarjoaja tulee valituksi sopimustoimittajaksi useammassa kuin yhdessä osassa, hankintayksikkö varaa oikeuden tehdä em. osista yhden sopimuksen.
Hankinnan kohteeseen kuuluu myös vastaavia ja hintalomakkeessa mainitsemattomia tarvikkeita, joita voidaan hankkia sopimusluonnoksen, sopimuskaudella tarvittavien määrien ja hankinnan ennakoidun arvon mukaisesti.
Liitteessä 3 on ilmoitettu, kuinka monta sopimustoimittajaa Tilaaja valitsee tähän osa-alueeseen. Mikäli hyväksyttyjä tarjouksia ei saada edellä mainittua määrää, voi hankintayksikkö valita kaikki hyväksytyt tarjoukset.

Eligibility requirements: Vaatimuksena on, että tarjoaja on sijoittumismaassaan rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä. Tilaaja voi tarkistaa rekisteröitymistiedot. Tämä vaatimus koskee myös alihankkijaa, jonka voimavaroihin tarjoaja vetoaa, sekä kaikkia ryhmittymän jäseniä.